CELEX: 32020D1368
Language: et
Date: 2020-10-01 00:00:00
Title: Nõukogu otsus (ÜVJP) 2020/1368, 1. oktoober 2020, millega muudetakse otsust 2014/145/ÜVJP, mis käsitleb piiravaid meetmeid seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega

1.10.2020   
               
               
                  ET
               
               
                  Euroopa Liidu Teataja
               
               
                  L 318/5
               
            
         NÕUKOGU OTSUS (ÜVJP) 2020/1368,
         1. oktoober 2020,
         millega muudetakse otsust 2014/145/ÜVJP, mis käsitleb piiravaid meetmeid seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega
         EUROOPA LIIDU NÕUKOGU,
         võttes arvesse Euroopa Liidu lepingut, eriti selle artiklit 29,
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:
         
                     (1)
                  
                  
                     Nõukogu võttis 17. märtsil 2014 vastu otsuse 2014/145/ÜVJP (1).
                  
               
                     (2)
                  
                  
                     Venemaa Föderatsiooni president Vladimir Putin teatas 23. detsembril 2019 Kertši väina ületava raudteesilla avamisest, mis oli üks osa ebaseaduslikult annekteeritud Krimmi poolsaare ja Venemaa raudteetaristute ühendamise ulatuslikuma projekti rakendamisest.
                  
               
                     (3)
                  
                  
                     Liit ei tunnista Krimmi ja Sevastopoli ebaseaduslikku annekteerimist Venemaa Föderatsiooni poolt. Sild ja raudtee, millega see ühendati olemasoleva transporditaristuga, ehitati eesmärgiga tugevdada Venemaa Föderatsiooni kontrolli ebaseaduslikult annekteeritud Krimmi ja Sevastopoli üle ja poolsaart veelgi rohkem Ukrainast isoleerida.
                  
               
                     (4)
                  
                  
                     Nõukogu leiab, et otsuse 2014/145/ÜVJP lisas esitatud isikute, üksuste ja asutuste loetellu, kelle suhtes kohaldatakse piiravaid meetmeid, tuleks kanda neli üksust ja kaks isikut, kes on osalenud Venemaad ja ebaseaduslikult annekteeritud Krimmi poolsaart ühendava raudteetaristu projekteerimises, rajamises või kasutamises.
                  
               
                     (5)
                  
                  
                     Otsuse 2014/145/ÜVJP lisa tuleks seetõttu vastavalt muuta,
                  
               ON VASTU VÕTNUD KÄESOLEVA OTSUSE:
         
            Artikkel 1
            Otsuse 2014/145/ÜVJP lisas esitatud loetellu lisatakse käesoleva otsuse lisas loetletud isikud ja üksused.
         
         
            Artikkel 2
            Käesolev otsus jõustub selle Euroopa Liidu Teatajas avaldamise päeval.
         
         
            Brüssel, 1. oktoober 2020
            
               
                  Nõukogu nimel
               
               
                  eesistuja
               
               M. ROTH
            
         
         
            (1)  Nõukogu 17. märtsi 2014. aasta otsus 2014/145/ÜVJP, mis käsitleb piiravaid meetmeid seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega (ELT L 78, 17.3.2014, lk 16).
      
      
         
            LISA
            Otsuse 2014/145/ÜVJP lisas esitatud isikute, üksuste ja asutuste loetellu lisatakse järgmised isikud ja üksused.
            Isikud
            
               
                            
                        
                        
                           Nimi
                        
                        
                           Identifitseerimisandmed
                        
                        
                           Põhjendused
                        
                        
                           Loetellu kandmise kuupäev
                        
                     
                           „191.
                        
                        
                           Alexander Nikolaevich GANOV
                           (Александр Николаевич ГАНОВ)
                        
                        
                           Sugu: mees
                           Sünniaeg: 24.10.1974
                           Sünnikoht: Voronež (Venemaa Föderatsioon)
                        
                        
                           Venemaa ja ebaseaduslikult annekteeritud Krimmi poolsaare vahel raudteeveoteenust osutava ettevõtte JSC TC Grand Service Express direktor. Seega toetab ta ebaseaduslikult annekteeritud Krimmi poolsaare tugevamini integreerimist Venemaa Föderatsiooni, mis omakorda kahjustab veelgi Ukraina territoriaalset terviklikkust, suveräänsust ja sõltumatust.
                        
                        
                           1.10.2020
                        
                     
                           192.
                        
                        
                           Leonid Kronidovich RYZHENKIN
                           (Леонид Кронидович РЫЖЕНЬКИН)
                        
                        
                           Sugu: mees
                           Sünniaeg: 10.11.1967
                           Sünnikoht: teadmata
                           Passi nr: 722706177 (2015. aastal)
                        
                        
                           Stroigazmontazhi (SGM) taristuprojektide asedirektor, kes on alates 2015. aastast teinud järelevalvet Venemaa ja ebaseaduslikult annekteeritud Krimmi poolsaare vahelist Kertši väina ületava silla (sealhulgas silla raudtee osa) ehitamise üle. Seega toetab ta ebaseaduslikult annekteeritud Krimmi poolsaare tugevamini integreerimist Venemaa Föderatsiooni, mis omakorda kahjustab veelgi Ukraina territoriaalset terviklikkust, suveräänsust ja sõltumatust.
                        
                        
                           1.10.2020
                        
                     Üksused
               
                            
                        
                        
                           Nimi
                        
                        
                           Identifitseerimis-andmed
                        
                        
                           Põhjendused
                        
                        
                           Loetellu kandmise kuupäev
                        
                     
                           48.
                        
                        
                           Piiratud vastutusega äriühing „Lenpromtransproyekt„ (АО „Ленпромтранспроект“)
                        
                        
                           Aadress: Kondrat’yevskiy Prospekt, 15, hoone 5/1, 223 St. Petersburg 195197, Venemaa Föderatsioon
                           Registreerimisnumber (OGRN-i nr): 1027809210054
                           Maksukohustuslase number (INN-i nr): 7825064262
                           Veebisait: https://lptp.ru/
                           E-posti aadress: ptp@sp.ru
                        
                        
                           Piiratud vastutusega äriühing Lenpromtransproyekt osales ebaseaduslikult annekteeritud Krimmi poolsaart ja Venemaad ühendavas raudteetaristute ühendamise projektis, projekteerides raudteeühendused Kertši väina ületava sillaga ning tehes Venemaad ja ebaseaduslikult annekteeritud Krimmi poolsaart ühendava silla ehitamise ajal järelevalvet arhitektuuriliste lahenduste üle. Seega toetab ettevõte ebaseaduslikult annekteeritud Krimmi poolsaare tugevamini integreerimist Venemaa Föderatsiooni, mis omakorda kahjustab veelgi Ukraina territoriaalset terviklikkust, suveräänsust ja sõltumatust.
                        
                        
                           1.10.2020
                        
                     
                           49.
                        
                        
                           Piiratud vastutusega äriühing „The Berkakit-Tommot-Yakutsk Railway Line’s Construction Directorate„ (АО „Дирекция по строительству железной дороги Беркакит-Томмот-Якутск“)
                        
                        
                           Aadress: Mayakovskogo St. 14, Aldan 678900, Aldansky District, Venemaa Föderatsioon
                           Registreerimisnumber (OGRN-i nr): 1121402000213
                           Maksukohustuslase number (INN-i nr): 1402015986
                           Veebisait: https://dsgd.ru/
                           E-posti aadress: info@dsgd.ru; gmn@dsgd.ru
                        
                        
                           Piiratud vastutusega äriühing The Berkakit-Tommot-Yakutsk Railway Line’s Construction Directorate osales ebaseaduslikult annekteeritud Krimmi ja Venemaa raudteetaristute ühendamise projektis, osutades inseneriteenuseid Venemaa ja ebaseaduslikult annekteeritud Krimmi poolsaare vahelist Kertši väina ületava silla raudteeühenduste ehitamise ajal. Seega toetab ettevõte ebaseaduslikult annekteeritud Krimmi poolsaare tugevamini integreerimist Venemaa Föderatsiooni, mis omakorda kahjustab veelgi Ukraina territoriaalset terviklikkust, suveräänsust ja sõltumatust.
                        
                        
                           1.10.2020
                        
                     
                           50.
                        
                        
                           Federal State Unitary Enterprise „Crimea Railway“ (Федеральное государственное унитарное предприятие „Крымская железная дорога“)
                        
                        
                           Aadress: 34 Pavlenko St., Simferopol 95006, Ukraina
                           Registreerimisnumber (OGRN-i nr): 1159102022738
                           Maksukohustuslase number (INN-i nr): 9102157783
                           Veebisait: https://crimearw.ru
                           E-posti aadress: ngkkjd@mail.ru
                        
                        
                           Federal State Unitary Enterprise Crimea Railway osales ebaseaduslikult annekteeritud Krimmi ja Venemaa raudteetaristute ühendamise projektis, olles Venemaa ja ebaseaduslikult annekteeritud Krimmi poolsaare vahelist Kertši väina ületava silla raudteerööbaste omanik ja käitaja. Seega toetab ettevõte ebaseaduslikult annekteeritud Krimmi poolsaare tugevamini integreerimist Venemaa Föderatsiooni, mis omakorda kahjustab veelgi Ukraina territoriaalset terviklikkust, suveräänsust ja sõltumatust.
                        
                        
                           1.10.2020
                        
                     
                           51.
                        
                        
                           First Crimean Insurance Company
                           (Крымская первая страховая компания)
                        
                        
                           Aadress: Butakova Ln, 4, Sevastopol, Ukraina
                           Registreerimisnumber (OGRN-i nr): 1149102007933
                           Maksukohustuslase number (INN-i nr): 9102006047
                           Veebisait: https://kpsk-ins.ru/about
                           E-posti aadress: info@kspk-ins.ru
                        
                        
                           First Crimean Insurance Company osales ebaseaduslikult annekteeritud Krimmi ja Venemaa raudteetaristute ühendamise projektis, kindlustades Kertši väina ületava silla ehitamist. Seega toetab ettevõte ebaseaduslikult annekteeritud Krimmi poolsaare tugevamini integreerimist Venemaa Föderatsiooni, mis omakorda kahjustab veelgi Ukraina territoriaalset terviklikkust, suveräänsust ja sõltumatust.
                        
                        
                           1.10.2020“